มาสยามทั้งที มักจะมี After you ใน list ตลอด ด้วยความที่มานานๆ ครั้ง และก็มีเมนูใหม่ๆ ล่อตาล่อใจอยู่เรื่อยเลย แวะไปสาขาพารากอนมาก่อน แต่คิวเยอะมาก เนื่องด้วยวันศุกร์แห่งชาติด้วย เลยเดินมาดูสาขาใกล้เคียงอย่าง Siam SQ 1

ถึงแล้ว รอคิวไม่นานเลย 10 นาทีก็ได้โต๊ะแล้ว จัดไปกับ Mango sticky rice kakikori ราคา 265฿ เกล็ดน้ำเเข็งละเอียดเหมือนกับเมนูสตรอเบอร์รีชีสเค้กที่เคยกิน รสชาติข้าวเหนียวมะม่วงมาลงองค์ไว้เลย จุดนี้ขอชื่นชมค่ะ มีความคิดสร้างสรรค์มาก ซอสที่ราดมี 2 รส คือ 1. กะทิ อันนี้ดีมาก หอม หวาน มัน เค็มครบรสเลย แต่ 2. ซอสมะม่วง ไม่ค่อยมะม่วงเท่าไร รสชาติใช้ได้ค่ะ พอได้ละเลียดทีละนิดๆ ก็จะเจอข้าวเหนียวและมะม่วงอยู่ข้างใน รสชาติเฉยๆ นะ ข้าวเหนียวแข็งไปหน่อย และมะม่วงก็เป็นไม่ได้หวานหรือนิ่มมาก ส่วนตัวคิดว่าถ้าเป็นน้ำดอกไม้น่าจะฟินกว่านี้ ไม่แน่ใจว่าเป็นมะม่วงอะไร โดยรวมแล้วให้ 4 ดาวสำหรับเมนูนี้ แต่ยังสู้ Strawberry Cheesecake Kakigori ไม่ไหว อันนั้นที่สุดแล้ว ^^